***Par LU atklāta konkursa***

***„Audio vizuālās prezentācijas aprīkojuma***

 ***un informatīvā risinājuma piegāde”***

 ***(turpmāk- Konkurss)***

 ***(Iepirkuma ident. Nr. LU 2015/23\_ERAF) nolikumu***

 Latvijas Universitātes iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā atklātā konkursa “Audio vizuālās prezentācijas aprīkojuma un informatīvā risinājuma piegāde” (id. Nr. LU 2015/23\_ERAF) (turpmāk – Konkurss) nolikumā (turpmāk – Nolikums) un tā 3.pielikumā – Tehniskā specifikācija, noteiktajām prasībām:

**1**. **Konkursa nolikuma 12.2.1. punkts**

Konkursa nolikuma 12.2.1. punkts Konkursa nolikuma 12.2.1. punkts nosaka kvalifikācijas prasības Pretendentam: „... vismaz 1 (vienu) Iepirkuma priekšmetam satura vai apjoma ziņā līdzvērtīgu audio vizuālās tehnikas piegādi. Ar līdzvērtīgu satura ziņā saprotot audiovizuālās tehnikas piegādes, kuru ietvaros pretendents ir piegādājis vismaz 50% (dažādības un tehnisko parametru ziņā) no Tehniskajā specifikācijā norādītajām Pasūtītājam piegādājamām precēm un nodrošinājis piegādāto preču garantijas apkopi vismaz 12 mēnešu periodā. Ar līdzvērtīgu apjoma ziņā saprotot audiovizuālās tehnikas piegādes, kuru ietvaros pretendents ir piegādājis vismaz 30% apjoma (no pretendenta piedāvājumā norādītās līgumcenas) no Tehniskajā specifikācijā norādītajām Pasūtītājam piegādājamām precēm un ...”. Nolikuma 12.2.1. punkta esošā redakcija rada būtiskus interpretācijas riskus. Piemēram, ja jēdziens „dažādības un tehnisko parametru ziņā” tiek attiecināts tikai uz atsevišķiem produktiem ar mērķi iegūt vismaz 50% no specifikācijā norādītā visu iekārtu vienību skaita, tad saskaņā ar esošo 12.2.1. punkta redakciju kvalificēties var ar maznozīmīgu, bet apjomīgu standarta iekārtu piegādi (akustisko sistēmu skaļruņiem un dažu citu aprīkojumu). Nolikuma punkta redakcija iekļauj tikai jēdzienu „piegādi”, neprecizējot, vai tai ir jāsatur stacionāra uzstādīšana, konfigurēšana darbībā ar citām iekārtām u.c. konkursa iepirkuma priekšmetā noteiktajiem darbiem (nolikuma 6.4. punkts un 3. pielikuma 1. un 2 punkti). Pieminētā garantijas apkope neietver minētos darbus. Lūdzam Pasūtītāju konkursa nolikuma punktu 12.2.1. izteikt redakcijā, kas nosaka Pretendenta kvalifikācijas kritēriju attiecībā tikai uz līdzvērtīga satura apjomu (piegāde, stacionāra uzstādīšana, konfigurēšana darbībā ar citām iekārtām, garantijas uzturēšana; ne mazāk kā 50% no piedāvājumā norādītās līgumcenas), savukārt Pretendenta kvalifikācijas kritērijus attiecībā uz konkrētiem produktiem izdalīt un noteikt nolikuma nākamajos punktos (12.2.2, 12.2.3. u.t.t.).

Atbilde:

Atbilstoši Nolikuma 12.2.1.punktā noteiktajam Pretendentam jābūt pieredzei vismaz 1 (viena) Iepirkuma priekšmetam (audio vizuālās prezentācijas aprīkojuma un informatīvā risinājuma piegāde Projekta ietvaros atbilstoši Nolikuma 3.pielikumā „Tehniskā specifikācija” noteiktajam apjomam un prasībām) satura vai apjoma ziņā līdzvērtīgas piegādes veikšanā. Ar līdzvērtīgu satura ziņā saprotot iepirkuma priekšmetam līdzvērtīgas piegādes, kuru ietvaros pretendents ir piegādājis vismaz 50% (dažādības un tehnisko parametru ziņā) no Tehniskajā specifikācijā norādītajām Pasūtītājam piegādājamām precēm un nodrošinājis piegādāto preču garantijas apkopi vismaz 12 mēnešu periodā. Ar līdzvērtīgu apjoma ziņā saprotot iepirkuma priekšmetam līdzvērtīgas piegādes, kuru ietvaros pretendents ir piegādājis vismaz 30% apjoma (no pretendenta piedāvājumā norādītās līgumcenas) no Tehniskajā specifikācijā norādītajām Pasūtītājam piegādājamām precēm un nodrošinājis piegādāto preču garantijas apkopi vismaz 12 mēnešu periodā.

Atbilstoši Nolikuma 6.1.punktam Preces un to piegāde ietver visu Nolikuma 3.pielikumā „Tehniskā specifikācija” noteikto apjomu un prasības - uzstādīšanu un visus ar to saistītos darbus, tai skaitā testēšanu integrēšanu, konfigurēšanu un pasūtītāja darbinieku apmācību.

Pasūtītājam ir būtiski, lai netiktu ierobežota iespējamo piegādātāju konkurence, bet tiktu paplašināts piegādātāju loks, kas piedāvātu Pasūtītājam iepirkuma priekšmeta izpildi. Turklāt Nolikuma 12.punkts ietver tās pretendentu kvalifikācijas prasības, kuras Pasūtītājs uzskata par būtiskām un šīs prasības neierobežo iespējamo piegādātāju konkurenci. Pasūtītājs norāda arī uz to, ka nolikuma 12.2.2. – 12.2.5. punktos ir noteiktas prasības par pretendenta pieredzi konkrētos projektos, kā arī pārējos 12.punkta apakšpunktos ir noteiktas prasības piesaistītajiem speciālistiem. Lai atbilstu nolikuma 12.2.1punkta prasībām, Pretendentam ir jābūt veikušam šajā punktā minētās piegādes, savukārt, citi nolikuma 12.2.apakšpunkti nosaka arī prasību iepriekš veiktajām piegādēm un citiem saistītajiem darbiem.

**2. Konkursa nolikuma 12.2.2. punkts**

Konkursa nolikuma 12.2.2. punkts nosaka kvalifikācijas prasības Pretendentam: „...ir veicis vismaz 1 (viena) projektu realizāciju, kura ietvaros ir veikta projektoru piegāde un uzstādīšana un nodrošinātas apmācības par piegādāto un uzstādīto tehniku ...”. Vārds „projektoru” ir daudzskaitlis, neprecizējot skaitu. Vai mēs pareizi saprotam, ka šajā gadījumā Pasūtītājs ir domājis projektoru piegādes apjomu, kur viena projekta ietvaros ir piegādāti, uzstādīti un nodrošināta apmācība pēc skaita ne mazākam apjomam kā 50% no konkursa Tehniskajā specifikācijā norādītajiem projektoru apjomiem?

Atbilde:

Pasūtītājs nolikuma 12.2.2.punktā ir noteicis, ka pretendentam ir jābūt pieredzei vismaz viena projekta realizācijā, kura ietvaros ir veikta projektoru piegāde, uzstādīšana un nodrošinātas apmācības, taču nenosaka, cik projektoriem šī projekta ietvaros jābūt piegādātiem un uzstādītiem, līdz ar to pretendenta pieredzei jāietver vismaz divu projektoru piegādi, uzstādīšanu un apmācību organizēšanu.

 **3. Konkursa nolikuma 12.2.3. punkts**

Konkursa nolikuma 12.2.3. punkts nosaka kvalifikācijas prasības Pretendentam: „... ir veicis vismaz 1 (viena) projektu realizāciju, kura ietvaros ir veikta ekrānu piegāde un uzstādīšana un nodrošinātas apmācības par piegādāto un uzstādīto tehniku ...”. Vārds „ekrānu” ir daudzskaitlis, neprecizējot skaitu. Vai mēs pareizi saprotam, ka šajā gadījumā Pasūtītājs ir domājis ekrānu piegādes apjomu, kur viena projekta ietvaros ir piegādāti, uzstādīti un nodrošināta apmācība pēc skaita ne mazākam apjomam kā 50% no konkursa Tehniskajā specifikācijā norādītajiem ekrānu apjomiem?

Atbilde:

Pasūtītājs nolikuma 12.2.3.punktā ir noteicis, ka pretendentam ir jābūt pieredzei vismaz viena projekta realizācijā, kura ietvaros ir veikta ekrānu piegāde, uzstādīšana un nodrošinātas apmācības, taču nenosaka, cik ekrāniem šī projekta ietvaros jābūt piegādātiem un uzstādītiem, līdz ar to pretendenta pieredzei jāietver vismaz divu ekrānu piegādi, uzstādīšanu un apmācību organizēšanu.

**4. Konkursa nolikuma 12.2.4. punkts**

Precizējums par skaļruņu apjomu, pēc būtības analoģisks iepriekšminētajiem (projektors, ekrāns).

Atbilde:

Pasūtītājs nolikuma 12.2.4.punktā ir noteicis, ka pretendentam ir jābūt pieredzei vismaz viena projekta realizācijā, kura ietvaros ir veikta akustisko sistēmu piegāde un uzstādīšana (projektorā iebūvētie skaļruņi netiks uzskatīti par akustisko sistēmu) un nodrošinātas apmācības par piegādāto un uzstādīto tehniku, taču nenosaka, cik akustiskām sistēmām šī projekta ietvaros jābūt piegādātām un uzstādītām, līdz ar to pretendenta pieredzei jāietver vismaz divu akustisko sistēmas piegādi, uzstādīšanu un apmācību organizēšanu.

**5. Kvalifikācijas prasības attiecībā uz pretendentu pieredzi**

Vēršam Pasūtītāja uzmanību uz faktu, ka [mūsuprāt] noteiktās Pretendenta kvalifikācijas prasības nav atbilstošas līguma priekšmetam. Tiek pieprasīti kvalifikācijas apliecinājumi par maz nozīmīgām iekārtām (piemēram, projektora ekrāni un akustisko sistēmu skaļruņi), bet netiek pieprasīti apliecinājumi par būtiski komplicētākām iekārtām (piemēram, vadības paneļiem, audiovizuālās sistēmas komutācijas iekārtām un informatīvajiem ekrāniem), kas pēc finanšu un ieviešanas kompetences apjoma sastāda lielāko iepirkuma daļu. Lai nodrošinātu vienlīdzīgu konkurenci starp līguma priekšmetam atbilstoši kvalificētiem Pretendentiem (un samazinātu nekvalificētu Pretendentu piedalīšanas risku ar nepamatoti zemu cenu; kā rezultātā var rasties papildus riski Pasūtītājam), lūdzam Pasūtītāju konkursa nolikumā iekļaut kvalifikācijas prasības par pieredzi darbā ar iepriekš minētajām iekārtām (piemēram, vadības paneļiem, audiovizuālās sistēmas komutācijas iekārtām un informatīvajiem ekrāniem).

Atbilde:

Atbilstoši konkursa nolikuma 12. un 13. Punktā noteiktajām kvalifikācijas prasībām Pretendentam ir jābūt ieguvušam pieredzi Iepirkuma priekšmeta saturam vai apjomam līdzvērtīgu pieredzi . Pretendentam ir jābūt iegūtai līdzvērtīga projekta pieredzei ar vismaz 50 % līdzvērtīgu preču no Tehniskajā specifikācijā uzskaitītajām pozīcijām par visu iepirkuma priekšmetu vai projekta pieredzes apjomam jābūt vismaz 30 % no Pretendenta piedāvātās līgumcenas. Pretendentam papildus ir jāapliecina pieredze projektoru piegādē un uzstādīšanā, ekrānu piegādē un uzstādīšanā, akustisko sistēmu piegādē un uzstādīšanā, digitālo prezentācijas sistēmu uzstādīšanā, kā arī jānodrošina atbilstoši kvalificētu darbinieku piesaiste. Secinoši Pretendentam prasītā pieredze, apliecinājumi un kvalifikācija atbilst iepirkuma priekšmetam un prasītais pieredzes apjoms un kvalifikācija ietver arī darbības ar komplicētām iekārtām, vadības paneļiem, ekrāniem un multimediju risinājumiem.

**6. Pasūtītāja nodrošinātie apstākļi līguma izpildes laikā.**

Konkursa nolikuma 6.5. punkts sniedz informāciju, ka ēka pašlaik atrodas būvniecības stadijā.

6.1 Lūdzu precizēt vai atklātā konkursa uzvarētājam līguma izpilde būs jāveic ēkā, kas vēl nav nodota ekspluatācijā Pasūtītājam, vai arī līguma izpilde būs jāveic jau ekspluatācijā nodotā ēkā.

6.2 Gadījumā, ja darbi būs jāveic ekspluatācijā nenodotā ēkā, tad lūdzu Pasūtītāju papildināt atklātā konkursa nolikumu ar informāciju, kas saprātīgā detalizācijas pakāpē apraksta prasības attiecībā uz piekļuvi objektam un darba frontei, darba drošības organizāciju, darba instrumentu un materiālo vērtību (t.sk. līguma priekšmetā iekļauto iekārtu) ienešanas/iznešanas kārtību, apsardzes organizāciju, nepieciešamās infrastruktūras nodrošinājumu darbu veikšanas tiešā tuvumā (elektrības pieslēgums instrumentiem, apgaismojums, telpu tīrība no putekļiem) u.tml. Ņemot vērā līguma izpildes apjomu un specifiku, minētie apstākļi ir būtiski Pretendenta piedāvājuma sastādīšanā.

Atbilde:

Uz līguma izpildes brīdi ēku ir plānots nodot ekspluatācijā. Papildus uz līguma izpildes brīdi ēkā tiks nodrošināti apsardzes pakalpojumi, ēkas videonovērošana, kā arī piekļuves kontrole ēkas telpām. Atbilstoši Tehniskās specifikācijas 2.6. punktā minētajiem nosacījumiem darba veikšanas projekts iepriekš tiek saskaņots ar Pasūtītāju.

**7. Tehniskās specifikācijas 1.1. punkts (LU\_VPan\_Touch).**

Minētais Tehniskās specifikācijas punkts nosaka minimālo prasību: „Papildus patstāvīgas 5 spiedpogas ātrai piekļuvei, piemēram, skaņas līmeņa, vai apgaismojuma vadībai”.

Pieņemam, ka Pasūtītājs ar „5 spiedpogas” ir domājis ārpus aktīvās 7 -collu pieskārienjūtīgās virsmas esošas pogas ar fiksētu pogas novietojumu, apzīmējumu un piešķirto funkcionalitāti.

Vai par atbilstošu tiks uzskatīts Pretendenta ekvivalents un funkcionālāks piedāvājums, ja „5 spiedpogas” tiek realizētas kā daļa no lielākas (virs 7-collām) kopējās pieskārienjūtīgas virsmas (galvenajai pieskārienjūtīgajai virsmai saglabājot ne mazāku kā 7 -collu virsmu un 800x480 izšķirtspēju)? Šādā realizācijā ātrās piekļuves pogas var būt gan fiksētas, gan nepieciešamības gadījumā pārprogrammējamas ar citu apzīmējumu un piešķirto funkcionalitāti (nav nepieciešama gravētā apzīmējuma vai visa priekšējā paneļa fiziska nomaiņa).

Atbilde:

Tehniskā specifikācija nosaka iekārtu, komplektējošo daļu un galveno elementu minimālās tehniskās prasības, kas paredz, kad Pretendents var piedāvāt lielāka izmēra skārienjūtīgu virsmu vai paneli. „LU\_Pan\_Touch” Tehniskās specifikācijas prasības nosaka : „Papildus patstāvīgas 5 spiedpogas ātrai piekļuvei, piemēram, skaņas līmeņa, vai apgaismojuma vadībai”, kas nozīmē vismaz piecas spiežamas pogas, kas lietotājam nodrošina abu veidu vadības – spiedpogu un skārienjūtīgas virsmas kombināciju, kas nodrošina un garantē papildus darbības drošību un ērtu beznosacījuma funkcionalitāti ar tūlītēju darbības izpildi.

**8. Tehniskās specifikācijas 1.2., 1.3., 1.4., 1.5. un 1.1.14 punkts (LU\_G\_Raid, LU\_P\_ ... ).**

Minētie Tehniskās specifikācijas punkti nosaka minimālo prasību: „ ... Jāatbalsta iekārtu vadīt caur HDMI CEC protokolu ...”.

HDMI CEC (*Consumer Electronics Control*) protokols ir paredzēts sadzīves pielietojuma mājas elektronikai. Diemžēl tam nav standartizētas un dokumentētas savietojamības starp lielāko daļu ražotāju produktiem un/vai atbalstītām funkcionalitātēm, komunikācijai tiek izmantots zema ātruma seriālais interfeiss.

Vai par atbilstošu tiks uzskatīts Pretendenta ekvivalents un funkcionālāks piedāvājums, ja „HDMI CEC” protokols tiks aizvietots ar TCP/IP protokolu (Ethernet LAN) ? Salīdzinot ar HDMI CEC, piedāvātais TCP/IP protokols nodrošina būtiski plašāku funkcionalitāti un iekļauj visas iepirkuma priekšmeta funkcionālās prasības. Gandrīz visi audiovizuālo iekārtu ražotāji nodrošina brīvi pieejamu dokumentāciju ar TCP/IP (Ethernet) vadības funkcionalitātes aprakstiem, kas var būt būtiski aprīkojuma turpmākajai paplašināšanai un ilgtermiņa uzturēšanai.

Atbilde:

Tehniskā specifikācija nosaka iekārtu, komplektējošo daļu un galveno elementu minimālās tehniskās prasības, kas paredz, ka Pretendents var piedāvāt labākas vadības iekārtas, kuras papildus nodrošina TCP/IP protokola atbalstu. Iekļautā „HDMI CEC” funkcija ir plaši pielietota elektronikai un funkcijas izmantošana nodrošina lietotājam vienkāršu un vieglu iekārtu vadību un savstarpējo komunikāciju, kā arī sistēmas elementu daļu nomaiņu vai papildināšanu iespējamo bojājumu vai komponenšu maiņas gadījumos, neveicot atkārtotas izmaiņas vadības programmatūrā.

**9. Tehniskās specifikācijas prasības attiecībā uz iekārtu ekspluatācijas vidi.**

Vairāki Tehniskās specifikācijas punkti nosaka [mūsuprāt] neatbilstošas prasības attiecībā uz iekārtu pieļaujamo ekspluatācijas vidi, piemēram, temperatūru robežās no -25 līdz +55 grādi, IP aizsardzības klasi IP65.

Minēto prasību izpilde nepamatoti sadārdzina iekārtas un/vai ierobežo konkurenci.

Saskaņā ar konkursa priekšmeta aprakstu iekārtas tiks lietotas iekštelpās. Lūdzam Pasūtītāju precizēt minētās Tehniskās specifikācijas prasības.

Atbilde:

IP aizsardzības klase IP 65 un atbilstošas klimata prasības tiek noteiktas atbilstoši ēkā izmantotajam atvērtā un daļēji atvērtā tipa griestu plānojumam, tur pardzētajām inženierkomunikācijām un dzelzbetona pārseguma dzesēšanas sistēmai. Ēkā tiek pielietota unikāla starpstāvu dzelzbetona pārseguma (telpu griestu) dzesēšanas sistēma ar iebūvētiem aukstā ūdens cauruļvadiem, kas nodrošinās ēkas telpu dzesēšanu un nepieciešamo klimatu telpās. Ņemot vērā pielietoto risinājumu, atsevišķām komponentēm un telpā izmantotajai infrastruktūrai, kas stiprinās pie telpu griestiem, kā arī atrodas to tiešā tuvumā tiek paredzētas pastiprinātas prasības, lai tās būtu piemērotas un pasargātas no plānotā un pieļaujamā mitruma un ūdens kondensāta, kurš veidosies uz dzelzsbetona pārsegumiem un tur ierīkotajām inženierkomunikācijām.

**10. Galdā iestrādājamas rozetes komplektācija**

Konkursa nolikuma Tehniskās specifikācijas 1.2., 1.4., 1.5. un 2.3. punktu sadaļa „Papildus prasība” nosaka: „Paredzēt galdā iestrādājamas HDMI, Audio rozetes/izvadus iekārtu kontrolēšanai un vadībai, piemēram, datortehnikas vai citu iekārtu pieslēgšanai.”

Prasība neprecizē konkrētu iemontējamo audiovizuālo rozešu tipu un skaitu katrā komplektā, kas rada riskus Pretendentam un Pasūtītājam piedāvājuma vērtēšanas un/vai piegādātā risinājuma ekspluatācijas laikā. Kopējais komplektu skaits ir 71 kompl. Un Pretendenta pienākums ir iesniegtajā piedāvājumā norādīt precīzu ražotāju un modeli, kas pusēm ir saistošs bez iespējām veikt izmaiņas līguma izpildes gaitā.

Balstoties uz saistīto iekārtu Tehnisko specifikāciju, vai pareizi saprotam, ka:

1.1. Specifiskajam saīsinātajam apzīmējumam „LU\_G\_Raid” (1.2. punkts) uz galda novietoto portatīvo datoru pieslēgšanai ir nepieciešamas 1x HDMI, 1x VGA un 1x 3.5mm audio mini jack rozetes un citu rozešu neesamība nebūs iemesls Pretendenta piedāvājuma noraidīšanai;

1.2. Specifiskajam saīsinātajam apzīmējumam „LU\_P\_HDMI\_A” (1.4. punkts) uz galda novietoto portatīvo datoru pieslēgšanai ir nepieciešamas 1x HDMI un 1x 3.5mm audio mini jack rozetes un citu rozešu neesamība nebūs iemesls Pretendenta piedāvājuma noraidīšanai;

1.3. Specifiskajam saīsinātajam apzīmējumam „LU\_P\_USB” (1.5. punkts) un „LU\_TV\_T75” (2.3.punkts) uz galda novietoto portatīvo datoru pieslēgšanai ir nepieciešamas 1x HDMI , 1x 3.5mm audio mini jack un 1x USB 2.0 (B-tipa) rozetes un citu rozešu neesamība nebūs iemesls Pretendenta piedāvājuma noraidīšanai;

Atbilde:

Tehniskā specifikācija nosaka iekārtu, komplektējošo daļu un galveno elementu minimālās tehniskās prasības. Atbilstoši Tehniskajā specifikācijā pievienotajai „Telpu aprīkojuma komplektācijas sadalījuma tabulai”, tur norādītajai kabeļu instalācijai, kā arī tehniskās specifikācijas 2.2. punktam un tur noteiktajam Pretendents var piedāvāt savam risinājumam atbilstošu pieslēguma komplektāciju ievērojot Tehniskajā specifikācijā noteiktās minimālās prasības.

**11. Galdā iestrādājamas rozetes montāžas izpildījums**

Konkursa nolikuma Tehniskās specifikācijas 1.2., 1.4., 1.5. un 2.3. punktu sadaļa „Papildus prasība” nosaka: „Rozetēm, izvadiem paredzēt nosegvirsmu, dekoratīvu kārbu vai stiprinājumu, kas iestrādāta un iederas galda virsmā.”

Prasība neprecizē konkrētu iemontējamo audiovizuālo rozešu montāžas izpildījumu, kas rad riskus Pretendentam un Pasūtītājam – galda virsma vai tā detaļu konstrukcija var nebūt savietojama ar piedāvātajām rozetēm; nepiemērota kopējā lietošanas ergonomika vai estētika. Kopējais komplektu skaits ir 71 kompl. un Pretendenta pienākums ir iesnieg tajā norādīt precīzu ražotāju un modeli, kas pusēm ir saistošs bez iespējām veikt izmaiņas līguma izpildes gaitā.

Vai Pretendents pareizi saprot, ka Pasūtītājs ir noteicis nepieciešamību nodrošināt stacionāru galda virsmā iemontētu un iegremdētu rozešu kārbu ar atveramu nosegvirsmu, savukārt pie galda virsmas stiprināti kabeļi bez kārbas vai uz galda virsmas stiprināti rozešu bloki tiks atzīti par neatbilstošiem?

Atbilde:

Tehniskā specifikācija nosaka iekārtu, komplektējošo daļu un galveno elementu minimālās tehniskās prasības. Atbilstoši Tehniskajā specifikācijā pievienotajai „Telpu aprīkojuma komplektācijas sadalījuma tabulai”, tur norādītajai kabeļu instalācijai Pretendents var piedāvāt savam risinājumam atbilstošāko pieslēguma rozešu komplektāciju ievērojot Tehniskajā specifikācijā noteiktās minimālās prasības. Ņemot vērā to, ka Pasūtītājs sniedz iespēju Pretendentam piedāvāt savam risinājuma atbilstošu kārbas rozešu lielumu un tur ietverto pieslēguma skaitu, tad papildus prasība nosaka labāko un estētiskāko risinājumu ,kas paredz piegādāt galdā iestrādājamas rozetes ar nosegvirsmu vai līdzvērtīgu stiprinājumu atbilstoši mēbeļu tehniskajam izpildījumam.

Vai rozešu kārbas montāžai paredzētos izgriezumus Pasūtītāja mēbelēs nodrošinās Pasūtītājs (Pasūtītāja mēbeļu piegādātājs) vai arī minētie darbi ir jāparedz Pretendentam?

Atbilde:

Minētie darbi ir jāveic piegādātājam. Lūdzu skatīt Tehniskās specifikācijas 2.2. punktu un tur noteikto.

Vai Pretendentam piedāvājumā ir jāiekļauj dekoratīvi kabeļu turētāji audiovizuālo kabeļu stiprināšanai un nosegšanai/maskēšanai no galda virsmas apakšas līdz pieslēguma vietai grīdā zem galda?

Atbilde:

Atbilstoši Tehniskajā specifikācijas 1.6., 2.2., un 2.4., punktos minētajām prasībām un tur noteikto Pretetendentam ir jāparedz sava piedāvātā risinājumam nepieciešamie un Tehniskajā specifikācijā neminētie un katram risinājumam unikālie papildus materiāli.

Lūdzam Pasūtītāju savu iespēju robežās nodrošināt Pretendentus ar attiecīgo galdu skicēm, fotogrāfijām, paraugiem (objekta apskates laikā) vai jebkuru citu informāciju, kas Pretendentiem ļauj izdarīt secinājumus par piemērotāko pieslēguma rozešu kārbas izpildījumu Pasūtītāja mēbelēm.

Atbilde:

Pasūtītājs objekta apskates laikā (Nolikuma 7.5.punkts), vai papildus informācijas nepieciešamības gadījumā pēc tās, iespēju robežās nodrošinās Pretendentus ar mēbeļu paraugiem un detalizētāku informāciju piemērotākā rozešu risinājuma un izpildījuma izvēlei.

**12. Audio pieslēguma funkcionalitāte maza izmēra auditorijās**

Saskaņā ar konkursa nolikuma Tehnisko specifikāciju visās maza izmēra auditorijās(komplektētas ar projektoru, raidītāju-uztvērēju „LU\_P\_HDMI\_A” vai „LU\_P\_USB”, akustisko sistēmu „LU\_Akust\_1” vai „LU\_Akust\_2/LU\_VA\_Skalrunis”) netiek paredzēta digitālā audio izdalīšana (*de-embedding*) no HDMI signāla un atskaņošana skaļruņos.

Attiecīgi skaņu no pieslēguma vietai pievienotā portatīvā datora uz telpas skaļruņiem var iegūt tikai ar papildus analogā audio kabeļa pievienošanu un audio iestatījumu maiņu portatīvajā datorā (pievienojot HDMI kabeli, pēc noklusējuma iestatījumiem dators skaņu padod HDMI iekļautajā audio (*embedded audio*), nevis analogajā *mini jack* izejā). Papildus kabeļa izmantošana un datora audio iestatījumu maiņa aprīkojuma lietošanu padara neērtu un palielina tehniskā atbalsta pieteikumu skaitu.

Vai Pasūtītājs ir apzinājies minētos funkcionalitātes ierobežojumus un netiks celtas pretenzijas pret konkursā uzvarējušo Pretendentu, ja skaņa no pieslēgtā portatīvā datora tiks nodrošināta tikai iepriekš aprakstītajā veidā?

Ja Pasūtītājs tomēr vēlas nodrošināt HDMI iekļautā digitālā audio atskaņošanu, tad lūdzu veikt atbilstošas izmaiņas nolikumā un to norādīt Tehniskajā specifikācijā. Tādējādi tiks nodrošinātas vienlīdzīgas prasības Pretendentiem, jo minētās funkcionalitātes nodrošināšana iekļauj papildus aparatūru un/vai izmaiņas tehniskajā risinājumā.

Atbilde:

Pasūtītājs ir apzinājis un iepriekš plānojis Tehniskajā specifikācijā noteiktās prasības papildus analogā signāla pārraidei un papildus kabeļa izmantošanai. Atbilstoši Tehniskās specifikācijas nosacījumiem Pretendents drīkst piedāvāt papildus funkcionalitāti ievērojot un izpildot Tehniskajā specifikācijā noteiktās minimālās prasības.

**13. Bezvadu radio mikrofonu darba frekvences**

Konkursa nolikuma Tehniskās specifikācijas 1.10. un 1.11. punktā ir ietverta prasība:

„Frekvenču josla: 790 to 814 MHz (852 to 876 MHz).”

Lai arī Pretendentiem pastāv iespēja piegādāt bezvadu mikrofonus prasītajā frekvenču joslā, vēršam Pasūtītāja uzmanību uz faktu, ka minētā darba frekvenču josla Latvijas Republikā ir rezervēta mobilo sakaru datu apraidei un tās izmantošana bezvadu mikrofoniem nav atļauta.

Lūdzam Pasūtītāju veikt izmaiņas konkursa Tehniskajā specifikācijā un noteikt, ka „Pretendenta piedāvātajai bezvadu radio mikrofonu sistēmai ir jāizmanto darba frekvences, kas atrodas joslā no 470 līdz 789 MHz un kas nepārklājas ar digitālās televīzijas apraides frekvencēm Rīgā”.

Atbilde:

Atbilstoši Latvijas Republikas atļautajām un sertificētajām iekārtām, kā arī MK 06.10.2009. noteikumiem Nr.1151: „[Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem](http://likumi.lv/ta/id/107657-noteikumi-par-radiofrekvencu-spektra-joslu-sadalijumu-radiosakaru-veidiem-un-iedalijumu-radiosakaru-sistemam-ka-ari-par-radiofr...)” (Nacionālais radiofrekvenču plāns) paredz radiomikrafoniem (PMSE ierīces), kā arī nespecifisku maza darbības attāluma ( nespecifiskas SRD ) ierīcēm vairākas frekvenču joslas, kas iekļaujas Tehniskajā specifikācijā norādītajā diapazonā.

**14. Ieraksta sistēmas komponenšu savietojamība**

Konkursa nolikuma Tehniskās specifikācijas 1.7. punktā ir ietverta prasība: „ ... ierakstot video no HD PTZ videokameras caur HD-SDI signālu”. Savukārt Tehniskās specifikācijas 1.8. punktā aprakstītajai kamerai nav paredzēta HD-SDI signāla izeja.

Kameras specifikācija atbilst video novērošanas klases kamerai (ar atbilstošu attēla kvalitāti) un detalizēti aprakstītās nenozīmīgās prasības (audio ieeja, attēla pārraides kodējumi IP tīklā u.tml.) neļauj Pretendentiem piedāvāt lekciju ierakstiem piemērotu kameru ar HD-SDI izeju. Lūdzam Pasūtītāju veikt izmaiņas konkursa Tehniskās specifikācijas 1.8. punktā un noteikt funkcionāli pamatotas prasības.

Atbilde:

Tehniskā specifikācija nosaka iekārtu, komplektējošo daļu un galveno elementu minimālās tehniskās prasības, kas paredz, kad Pretendents var piedāvāt lekciju ierakstiem piemērotu kameru ar HD-SDI izeju. Atbilstoši Tehniskājā specifikācijā pievienotajai „Telpu aprīkojuma komplektācijas sadalījuma tabulai” un tur paskaidroto komplektējošo sastāvdaļu darbību un funkcionalitāti vienotā risinājumā HD PTZ videokameras ir paredzētas tikai astoņās telpās un komplektācijā ar Tehniskās specifikācijas 1.7. punktā noteikto „LU\_Video\_Sist” ar paredzētu atbilstošu video ieeju.

**15. Projekcijas ekrāna materiāla biezums**

Konkursa nolikuma Tehniskās specifikācijas 1.23. un 1.24. punktā ir ietverta prasība: „ ...

vismaz 4mm biezs ... ”.

[Mūsuprāt] minētais ekrāna materiāla biezums visdrīzākais ir pārrakstīšanās kļūda. Vai pareizi saprotam, ka Pasūtītājs ir domājis vismaz 0.4mm biezumu?

Atbilde:

Tehniskās specifikācijas 1.23. un 1.2.4. punktā par atbilstošām tiks uzskatītas ekrāna materiāla noteiktās minimālās prasības „vismaz 0.4mm biezs”.

**16. Projekcijas ekrāna materiāla specifikācija**

Konkursa nolikuma Tehniskās specifikācijas 1.23. punktā ir ietverta prasība: „Melnās malas nedrīkst būt krāsotas vai līmētas”.

Projekcijas ekrāniem mācību auditorijās melno malu tipiskā nodrošināšanas tehnoloģija ir krāsošana, izmantojot speciālu ploteri un matētu melnā pigmenta krāsu. Dotā tehnoloģija saglabā ekrāna materiāla vienmērību un nemaina tā biezumu, līdz ar to nodrošinot materiāla ilgstošu ekspluatāciju labā kvalitātē.

Lūdzam Pasūtītāju precizēt, kāda melno malu nodrošināšanas tehnoloģija(-s) tiek sagaidīta(-s) no Pretendenta piedāvājuma.

Atbilde:

Atbilstoši Tehniskās specifikācijas 1.23. punktā ir ietvertajām minimālajām prasībām projekcijas ekrāniem nav pieļaujama to krāsošana un malu aplīmēšana. Apdares veidi nav atļauti, lai projekcijas ekrāni būtu noturīgi un pasargāti no to mazgāšanas, apkopes darbiem, kā arī tiešiem saules stariem vai tuvumā esošu karstu iekārtu ietekmes vai citiem klimatiskajiem apstākļiem auditorijās un laboratorijās. Pretendents var piedāvāt citas atbilstošākas metodes un tehnoloģijas, piemēram, sakausēšanu (welding) vai serigrāfiju (īpaša krāsas uzklāšana) vai arī līdzvērtīgas tehnoloģijas.